Grigor Areshian

Grigor Areshian (Գրիգոր Արեշյան, i USA Gregory; født 13. mai 1949 i Jerevan i Den armenske sosialistiske sovjetrepublikk i Sovjetunionen; død 2. august 2020 samme sted i Armenia) var en  armensk-amerikansk historiker og arkeolog, hvis hovedinteresser lå på den gamle orientens historie og sivilisasjoner.

Fra 1987 til 1991 var han stedfortredende direktør for Den armenske nasjonale vitenskapsakademis arkeologiske institutt. Fra 1991 til 1992 var han en kort tid armensk statsminister.

I 2015 ledet han sammen med Boris Gasparian utgravningene av vinproduksjonsstedet ved karsthulen Areni-1. Der fant han en 5.500 år gammel lærsko, verdens eldste funn av en lærsko.

Areshian underviste ved 14 amerikanske universiteter, blant annet University of California, Los Angeles, University of California, Irvine, University of Chicago, University of Wisconsin, Platteville, og Amherst College.

I 2017 kom et festskrift til Areshians ære under tittelen Bridging Times and Spaces: Papers in Ancient Near Eastern, Mediterranean and Armenian Studies.

Areshian døde i august 2020 på Astghik medisinske senter i Jerevan som følge av covid-19.

Skrifter i utvalg 
 Empires and Diversity: On the Crossroads of Archaeology, History, and Anthropology. Ideas, Debates, and Perspectives, 7, Los Angeles: Cotsen Institute of Archaeology Press, University of California 2013 (Editor und mitwirkender Autor).
 Areni (Armenia). I: K. B. Metheny, M. C. Beaudry (Hrsg.), Archaeology of Food. An Encyclopedia, Bd. 1, Lanham-Boulder-New York-London: Rowman & Littlefield 2015, s. 40.
 Ani: Identities and Conflicts in and around a “Silk Road” City. I: H. A. Haviland, H. E. L. Prins, D. Walrath,  B. McBride, The Essence of Anthropology, 4. Edition, Boston, Mass.: Wadsworth, Cengage Learning 2016, S. 136ff.

Referanser

Eksterne lenker 
 In Memoriam: Dr. Gregory Areshian 
 Honoring the Life and Light of Dr. Gregory Areshian 
 Gregory Areshian – The Legacy of a True Scholar

Armenske historikere
Armenske arkeologer
Armenske politikere
Personer fra Jerevan
Dødsfall relatert til covid-19 i Armenia
Politikere ofre for covidpandemien